b'\n_START_ARTICLE_\nArvena\n_START_SECTION_\nLiterat\xc5\xabroje\n_START_PARAGRAPH_\nArvena yra jauniausias Rivendeilo karaliaus Elrondo vaikas. Sakoma, kad ji yra savo senel\xc4\x97s Lu\xc4\x8dienos, gra\xc5\xbeiausios i\xc5\xa1 vis\xc5\xb3 elfi\xc5\xb3, dar vadinamos Lak\xc5\xa1tingala (Tin\xc3\xbaviel), kopija. Susituokusi su Aragornu, Arvena tampa Gondoro karaliene._NEWLINE_Pirm\xc4\x85 kart\xc4\x85 istorijoje ji pasirodo, kai Hobitai su Aragornu vyksta \xc4\xaf Rivendeil\xc4\x85 ir Arvena atskuba jiems \xc4\xaf pagalb\xc4\x85, kai keliautojus vejasi Nazgulai._NEWLINE_Arvena knygose yra tik antraplanis persona\xc5\xbeas, tad jos detali\xc5\xb3 apra\xc5\xa1ym\xc5\xb3 n\xc4\x97ra. Tik kai Eovyna \xc4\xafsimyli Aragorn\xc4\x85, tik jo i\xc5\xa1tikimyb\xc4\x97 Arvenai neleid\xc5\xbeia jam atsakyti tuo pa\xc4\x8diu. Arvena yra Aragorno \xc4\xafkv\xc4\x97pimas, suteikiantis j\xc4\x97g\xc5\xb3 jam kautis Pelenoro m\xc5\xab\xc5\xa1yje, kad nugal\xc4\x97t\xc5\xb3 ir tapt\xc5\xb3 Gondoro karaliumi._NEWLINE_121 metais Ketvirtajame am\xc5\xbeiuje, po to, kai mir\xc5\xa1ta jos vyras Aragornas, Arvena pasitraukia i\xc5\xa1 gyvenimo, b\xc5\xabdama 2901 met\xc5\xb3.\n_START_SECTION_\nFilmuose\n_START_PARAGRAPH_\nPiterio D\xc5\xbeeksono filmuose Arven\xc4\x85 vaidina amerikie\xc4\x8di\xc5\xb3 aktor\xc4\x97 Liv Tyler. Filmuose Arvenai yra skiriamas didesnis d\xc4\x97mesys nei knygose. Yra prid\xc4\x97ti papildomi siu\xc5\xbeetai, sureik\xc5\xa1minantys Arvenos ir Aragorno meil\xc4\x99._NEWLINE_Pirm\xc4\x85 kart\xc4\x85 Arvena pasirodo \xe2\x80\x9e\xc5\xbdiedo Brolijoje\xe2\x80\x9c, kai Aragornas bei Hobitai V\xc4\x97tr\xc5\xb3 vir\xc5\xa1\xc5\xabn\xc4\x97je bando i\xc5\xa1saugoti Frod\xc4\x85. Ji, b\xc4\x97gdama nuo \xc5\xbdiedo \xc5\xa0m\xc4\x97kl\xc5\xb3, nugabena Frod\xc4\x85 \xc4\xaf Rivendeil\xc4\x85. V\xc4\x97liau ji da\xc5\xbenai pasirodo filmuose ne tik kaip Aragorno prisiminimas (kaip ra\xc5\xa1oma knygose).'